ממשיך לפרט, היא שואלת: טלי באיזה נושא? בחור הייתי רוצה...הייתי רוצה ספר על אנשים. ספר שאוכל ללמוד ממנו על אנשים. טלי אנשים? זה קצת כללי, אבל בוא נראה מה אני יכולה לעשות. טלי מסמנת לו לבוא אחריה. הם מגיעים לאגף בחנות שמסומן ע"י השלט "ידע כללי/אנציקלופדיות". היא מתחילה לחפש ספרים. לבסוף שולפת ספר ומגישה לו. טלי זה "מאה האנשים שעשו את המאה העשרים". אני חושבת שזה פחות או יותר עונה על הדרישות שלך. הבחור מחייך אליה חיוך רחב. עיניו בוחנות את עיניה בסקרנות עצומה. היא, כך נראה, מבחינה בכך וחשה מוחמאת משהו, שכן סימני סומק עולים בקצות לחייה. היא מבקשת ממנו לבוא אחריה לקופה. טלי הספר עולה מאה ועשרים שקלים, אדוני. בחור יש לך עיניים מאוד יפות. מאוד מעניינות. טלי (מסמיקה עכשיו מאוד) תודה. אה...מאה ועשרים... הבחור שולף מכיסו שטר של מאתיים שקל ונותן לה. טלי מכניסה את השטר לקופה, מוציאה ממנה עודף ומתכוונת לתת לו אותו. בחור לא, לא, אין צורך, זה בסדר. טלי אני חייבת לתת לך עודף, אדוני, אחרת זה בניגוד למדיניות של החנות. בחור אני לא זקוק לזה, באמת, יש לי מספיק. טלי בוחנת את הבחור עתה מזווית אחרת. עיניה נעות